ଭୁବନେଶ୍ୱର (ଓଡ଼ିଶା ରିପୋର୍ଟର): ସ୍କୁଲ କଲେଜ ଶିକ୍ଷକ ଓ କର୍ମଚାରୀ ମିଳିତ ମଞ୍ଚର ଆନ୍ଦୋଳନ ଷଷ୍ଠ ଦିନରେ ପହଞ୍ଚିଛି। ବ୍ଲକ୍ ଗ୍ରାଣ୍ଟ ଉଚ୍ଛେଦ, ପୂର୍ଣ୍ଣ ଅନୁଦାନ ସହ ସର୍ତ୍ତ ବିହୀନ ଗ୍ରାଣ୍ଟ୍ ଇନ୍ ଏଡ୍ ଘୋଷଣା, ଚାକିରି ସର୍ତ୍ତାବଳୀ ଓ ଅବସରକାଳୀନ ସୁବିଧା ପ୍ରଦାନ ଦାବିରେ ଶିକ୍ଷକମାନେ ଧାରଣାରେ ବସିଛନ୍ତି। ଲୋୟର ପିଏମଜିରେ ଅହୋରାତ୍ର ଧାରଣା ଚାଲିଛି।
ଗତ ଏପ୍ରିଲରେ ଆନ୍ଦୋଳନ ବେଳେ ଦାବି ପୂରଣ ପାଇଁ ସରକାର ପ୍ରତିଶ୍ରୁତି ଦେଇଥିଲେ। ଆସନ୍ତା ୩ ମାସ ଭିତରେ ସମସ୍ତ ଦାବି ପୂରଣ ହେବ ବୋଲି ରାଜ୍ୟ ସରକାର କହିଥିଲେ। ତେବେ ଏବେ ଯାଏ ଦାବି ପୂରଣ ହୋଇ ନଥିବା ଯୋଗୁ ପ୍ରତିବାଦରେ ଗତ ୧୬ ତାରିଖରୁ ଶିକ୍ଷକମାନେ ଧାରଣାରେ ବସିଛନ୍ତି।
